﻿ NAŞTEREA ŞI CĂSĂTORIA LA POPULAŢIA DE ROMI MĂLINA VOICU RALUCA POPESCU n general săraci, romii trăiesc tradiţional. Acest lucru şi-a pus amprenta şi asupra vieţii lor de familie. Studiile de până acum au Î arătat că romii preferă să trăiască în familii extinse, să se căsătorească la vârste timpurii şi să aibă un număr crescut de copii. Studiul de faţă şi-a propus să investigheze atitudinea fetelor şi femeilor de etnie roma cu privire la formarea familiei şi la naşterea copiilor, cu privire la vârsta optimă pentru naştere şi căsătorie. Pentru studierea acestor atitudini au fost realizate o serie de interviuri de grup cu fete şi femei de etnie roma, din judeţele Tulcea, Brăila, Constanţa şi Ialomiţa. Prezentul articol s-a centrat şi pe analiza comparativă a modelului de formare a familiei la romi şi la populaţia majoritară, folosind date de tip cantitativ. Populaţie în general săracă şi adeseori marginalizată, romii au continuat să aibă un stil de viaţă tradiţional. Acest lucru şi-a pus amprenta şi asupra vieţii de familie. Studiile anterioare indică faptul că romii preferă să trăiască în familii extinse, să se căsătorească la vârste timpurii şi să aibă un număr crescut de copii (Şerban, 1998; Berevoiescu, 2002; Surdu, 2005). Căsătoria timpurie a fetelor rome şi naşterea la vârste fragede stopează participarea lor şcolară, contribuind la menţinerea unui stoc educaţional scăzut la nivelul etniei. Studiul de faţă şi-a propus să investigheze atitudinea fetelor şi femeilor de etnie roma cu privire la formarea familiei şi la naşterea copiilor, cu privire la vârsta optimă pentru naştere şi căsătorie, precum şi referitor la şcoală şi participarea şcolară. Pentru studierea acestor atitudini au fost folosite atât metode de tip cantitativ, cât şi de tip calitativ. Pentru atingerea obiectivelor propuse au fost realizate o serie de interviuri de grup cu fete şi femei de etnie roma, din judeţele 1 Tulcea, Brăila, Constanţa şi Ialomiţa , cercetarea desfăşurându-se în octombrie 2005. Abordarea de tip cantitativ s-a centrat pe analiza comparativă a modelului de formare a familiei la romi şi la populaţia majoritară, folosind date provenite dintr-o cercetare realizată de Institutul de Cercetare a Calităţii Vieţii, precum şi date furnizate de Recensământul Populaţiei şi Locuinţelor, din 2002. Această lucrare este compusă din cinci părţi. În prima parte sunt prezentate, pe scurt, caracteristicile familiei de tip tradiţional şi ale celei moderne, 1 Cercetarea a fost realizată cu sprijinul Centrului Educaţia 2000+, în cadrul programului Şi fetele rome merg la şcoală, finanţat de UNICEF România. Autoarele doresc să mulţumească, pe această cale, Crinei Moşneagu, coordonator de proiect la Centrul Educaţia 2000+ pentru suportul acordat în culegerea datelor. CALITATEA VIEŢII, XVII, nr. 3–4, 2006, p. 253–279 254 MĂLINA VOICU, RALUCA POPESCU 2 prezentându-se comparativ cele două modele. A doua parte prezintă succint metodologia lucrării. A treia parte este dedicată analizelor de tip cantitativ, iar cea de-a patra trece în revistă rezultatele discuţiilor de grup. Ultima secţiune conţine câteva concluzii bazate pe rezultatele analizelor. FAMILIE TRADIŢIONALĂ ŞI MODERNĂ, ÎN ROMÂNIA Am ales drept cadru de analiză un model pentru care optează majoritatea cercetătorilor familiei, cel al trecerii de la tradiţionalitate la modernitate şi postmodernitate. Modelul tradiţional are ca referinţă principală familia de tip extins, cu mulţi copii şi cu o structură patriarhală; modelul modern este caracterizat prin forma nucleară (soţ, soţie, copii), rata de fertilitate reducându-se treptat, odată cu creşterea continuă a nivelului de trai şi emanciparea femeii; modelul postmodern sau modelul diversităţii a început să se dezvolte odată cu „criza” familiei nucleare şi cu proliferarea modelelor familiale alternative (familii monoparentale, uniuni consesnuale etc.). Deşi este propriu societăţilor occidentale, majoritatea autorilor consideră că şi familia românească se înscrie în acelaşi pattern, fără a-l considera însă universal, obligatoriu şi liniar (Ghebrea, 2000; Mihăilescu, 2000 etc.). Modelul familiei tradiţionale, cel puţin în Estul Europei, a fost unul al familiei extinse, în care mai multe nuclee de familie locuiau în aceeaşi gospodărie, dar şi unul care încuraja căsătoria timpurie (Goody, 2003). Vârsta la prima căsătorie este condiţionată de tradiţii culturale, obiceiuri religioase şi, nu în ultimul rând, de constrângeri socioeconomice. De altfel, multe explicaţii privind modelele maritale consideră că vârsta la prima căsătorie este o funcţie a capacităţii cuplului de a avea o bază economică suficientă pentru a-şi întemeia o gospodărie. Multe căsătorii erau aranjate din considerente economice, în contextul unui standard de viaţă mult sub nivelul occidental şi al conservării unei culturi de tip tradiţional. Conform tipologiei lui Hajnal, care a utilizat drept criterii de analiză vârsta medie la prima căsătorie (în special, pentru femei) şi universalitatea căsătoriei, România era caracterizată prin „modelul mariajului intermediar” (UN, 1990), având vârsta la prima căsătorie între 20 şi 22 ani şi o pondere ridicată a populaţiei căsătorite (peste 90%). Până la jumătatea secolului 20, România a rămas o societate preponderent agrară, având una dintre cele mai ridicate ponderi a populaţiei rurale din Europa, la acea vreme (80%, în 1930). Modelul familial „ţărănesc”, dominant şi persistent în România se caracteriza prin: căsătoria precoce, familia de mari dimensiuni, propensiunea puternică spre maternitate, stabilitatea familiei şi inexistenţa divorţului (Trebici, 1982). După al doilea război mondial, familia a traversat un proces de modernizare, în contextul mai larg al tranziţiei de la o societate rurală agrară, la una urbană industrializată, fiind, în acelaşi timp, un participant activ în cristalizarea valorilor modernităţii. Modelul familial românesc experimentase schimbări importante la 3 NAŞTEREA ŞI CĂSĂTORIA LA POPULAŢIA DE ROMI 255 mijlocul anilor 1960. Mărimea medie a gospodăriei era de 3,2 membri, principala modalitate de reducere a dimensiunii familiei fiind scăderea drastică a numărului de copii. În 1965, fertilitatea ajunsese 1,91 copii pe femeie, fiind una dintre cele mai scăzute valori europene la acea vreme, valori de sub doi copii per femeie neîntâlnindu-se în nici o ţară din Europa Occidentală, ci doar în câteva ţări socialiste (Ucraina, Ungaria, Letonia, Estonia). Numărul de copii ai unei femei s-a redus nu prin amânarea naşterilor şi, deci, prin scurtarea perioadei fertile, cum s-a întâmplat în Occident, ci prin stoparea lor după atingerea numărului de copii dorit. Vârsta medie la prima căsătorie (21,5 ani pentru femei), ca şi cea la naştere (22,8 ani) aveau valori destul de scăzute, iar rata nupţialităţii – una dintre cele mai mari (8,6 la o mie de locuitori). Rata divorţialităţii (1,9 divorţuri la o mie de locuitori) era însă una dintre cele mai ridicate valori la acea vreme. Nupţialitatea ridicată, vârsta scăzută la prima căsătorie şi la prima naştere par să apropie modelul familial de unul, mai degrabă, tradiţional, însă dimensiunea scăzută a gospodăriei, fertilitatea scăzută şi divorţialitatea crescută confirmă procesul de modernizare accentuată care a avut loc. Practicarea contracepţiei moderne era însă slab răspândită. Mijloacele folosite erau cele de tip tradiţional, sau avortul (în 1965 s-au înregistrat patru avorturi la o naştere vie). Fertilitatea scăzută, numărul extrem de ridicat de avorturi şi divorţialitatea crescută au motivat declanşarea unei politici pronataliste agresive, care a debutat în 1966 cu decretul de interzicere a avortului şi cel de restricţionare a divorţului. Ca urmare, în 1967 fertilitatea s-a dublat (3,7 copii pe femeie), avorturile au scăzut la 0,5 avorturi la 1 naştere vie, iar divorţurile au fost, practic, inexistente (în 1967 nu s-a înregistrat nici un divorţ). Efectele acestor măsuri au fost însă mai mult pe termen scurt, majoritatea indivizilor găsind mijloace „subversive” de rezistenţă. În 1989, fertilitatea scăzuse la 2,2 copii pe femeie, numărul de avorturi crescuse la unul la o naştere vie, iar divorţialitatea ajunsese la 1,56 divorţuri la o mie de locuitori. În consecinţă, procesul de modernizare a familiei romaneşti s-a desfăşurat mai târziu, în raport cu ţările occidentale. Instalat ca tendinţă firească în perioada interbelică, a fost accelerat prin transformările instaurate de politica socialistă. Putem identifica două etape ale modernizării familiei româneşti, corespunzătoare celor două etape ale politicilor familiale: – una corespunzătoare trecerii de la generaţia tradiţională (de dinainte de război) la generaţia modernizării socialiste (până în 1966), caracterizată, în principal, prin reducerea dimensiunii familiei, a natalităţii, creşterea divorţialităţii, angajarea masivă în muncă a femeii. Căsătoria a rămas universală, vârsta medie la prima căsătorie, ca şi la prima naştere, fiind destul de scăzută. Forma dominantă din societatea românească era familia nucleară, alcătuită dintr-un cuplu conjugal cu doi copii. – alta corespunzătoare trecerii de la generaţia modernizării socialiste la „generaţia şocului demografic de după 1966” (Zamfir, 1999, p. 153). Deşi legislaţia 256 MĂLINA VOICU, RALUCA POPESCU 4 (decretul privind divorţul şi avortul) a avut mari influenţe asupra familiei (în special, pe termen scurt), nu a reuşit să modifice tendinţele de evoluţie a familiei pe termen lung, indivizii reuşind să găsească un comportament „subversiv”, de menţinere a unei evoluţii relativ autonome. Natalitatea a crescut considerabil la început, însă tendinţa istorică de scădere a proporţiei familiilor cu mulţi copii a continuat. Politica socialistă a avut impact, pe termen lung, numai asupra unor categorii de populaţie, cu număr mare de copii, spre fertilitatea naturală, înalt rezistent la tendinţele de modernizare, printre care şi populaţia de romi. (Zamfir, 1999). CÂTEVA ASPECTE METODOLOGICE Studiul de faţă îmbină abordarea cantitativă cu cea calitativă, pentru a surprinde mai bine fenomenul studiat. În timp ce metodele de tip cantitativ ne oferă o imagine de ansamblu asupra căsătoriei şi a fertilităţii în rândul populaţiei de etnie roma, datele culese prin metode calitative permit o studiere în detaliu a particularităţilor care există în anumite comunităţi de romi. Aşa cum am arătat, romii constituie o populaţie destul de heterogenă şi, dincolo de anumite caracteristici comune, există o mare variaţie între comunităţile de romi, mai ales în ceea ce priveşte tradiţiile legate de întemeierea familiei şi de naşterea copiilor. Aceste diferenţe pot fi surprinse cel mai bine prin utilizarea unor metode calitative de culegere şi analiză a datelor. Pentru realizarea analizelor cuprinse în prezentul raport au fost folosite date provenind din cercetarea Anchetă asupra populaţiei de romi, realizată de către Institutul de Cercetare a Calităţii Vieţii în 1998 la cererea Fundaţiei pentru o 2 Societate Deschisă . Am optat pentru utilizarea datelor provenite din acest studiu care, deşi este realizat în urmă cu şapte ani, oferă informaţii consistente cu privire la fenomenul studiat. Cercetarea a fost realizată pe un eşantion de 1 765 de gospodării de romi şi dă informaţii cu privire la un număr de 9 700 de persoane care locuiesc în aceste gospodării, din care 50% sunt fete şi femei de etnie roma. De asemenea, au mai fost utilizate date furnizate de Recensământul Populaţiei şi Locuinţelor din 2002, referitoare la populaţia de romi. Direcţiile de analiză au vizat studierea vârstei la căsătorie, a vârstei la prima naştere, a numărului de copii născuţi, precum şi a celui dorit. Analizele au vizat evoluţia fenomenelor în funcţie de cohortă, comparaţia cu populaţia majoritară, precum şi identificarea factorilor care determină vârsta la căsătorie, vârsta la prima naştere şi numărul de copii pe care i-a născut o femeie. Datele de tip calitativ au fost culese prin intermediul interviurilor de grup realizate în octombrie 2005, în judeţele Brăila, Constanţa, Ialomiţa şi Tulcea. Au fost făcute 10 interviuri de grup în cinci dintre comunităţile în care se implementează proiectul „Şi fetele rome merg la şcoală”. În fiecare comunitate a 2 Detalii cu privire la cercetare se găsesc în volumul Zamfir, Cătălin, Preda, Marian (coordonatori) – Romii din România, Bucureşti, Editura Expert, 2002. 5 NAŞTEREA ŞI CĂSĂTORIA LA POPULAŢIA DE ROMI 257 fost realizat câte un interviu de grup cu fete rome având vârste cuprinse între 10 şi 16 ani şi un interviu cu femei rome măritate. Comunităţile vizate de cercetare sunt fie comunităţi tradiţionale, fie comunităţi de romi „românizaţi” (aşa s-au autodefinit persoanele intervievate), cât şi comunităţi mixte. Comunităţile tradiţionale investigate sunt comunităţi de romi horahai, de romi căldărari şi de romi spoitori, păstrătoare ale tradiţiei etnice în ceea ce priveşte familia şi căsătoria. NAŞTEREA ŞI CĂSĂTORIA LA ROMI: O ABORDARE CALITATIVĂ Formarea familiei Regimul comunist a produs modernizarea ca pe o funcţie a controlului din partea statului (Mitrea, 1993). Deşi, pe ansamblul populaţiei, modernizarea familială este evidentă, populaţia de romi, mai ales segmentele tradiţionale, au rămas fidele în mai mare măsură modelului tradiţional de familie, cu căsătorii şi naşteri timpurii. O explicaţie a acestei situaţii poate fi „un model al dezorganizării sociale cu regres la patternuri tradiţionale” (Zamfir, 1999). Intervenţia agresivă a statului prin politica pronatalistă, începând cu mijlocul anilor 1960, a fost, în mare parte, anihilată printr-o rezistenţă eficace de către majoritatea populaţiei care deţinea mijloacele economice, culturale şi sociale necesare. Segmentele mai sărace, neavând aceste resurse, nu au reuşit să reziste, dezvoltând o atitudine de abandon a controlului asupra propriei vieţi. În acest context, dezorganizarea socială, rezultatul unui şoc produs de sărăcire şi de incapacitatea de a rezista politicii pronataliste, are drept consecinţă o revigorare a patternului tradiţional. Datele analizate în prezentul raport susţin această tendinţă. În medie, vârsta la prima căsătorie este, pentru femeile rome, în jur de 18 ani, iar pentru bărbaţii romi, de 20 de ani. Privind comparativ cu populaţia majoritară, vârsta medie la căsătorie pentru bărbaţi se menţine în jur de 25 de ani şi pentru femei, în jur de 22 de ani, în 3 . Datele evidenţiază o tendinţă clară spre căsătorie timpurie la perioada 1980–1995 etnicii romi, în comparaţie cu populaţia majoritară. Şi în cazul populaţiei de romi, vârsta la prima căsătorie este mai ridicată pentru bărbaţi, comparativ cu femeile. În ceea ce priveşte căsătoria femeilor rome, datele arată că acestea se căsătoresc, în medie, cu patru ani mai devreme decât femeile care provin din populaţia majoritară, însă vârsta medie este, totuşi, în jurul majoratului. Analizând din perspectiva cohortelor, se constată o uşoară scădere a vârstei la prima căsătorie, atât pentru femeile cât şi pentru bărbaţii romi, aşa cum indică figura 1. Conform acestor date, femeile rome născute înainte de al doilea Război Mondial se căsătoreau, în medie, la 19 ani, în timp ce pentru cohortele postbelice vârsta la prima căsătorie a scăzut spre 18 ani. Această scădere a vârstei la prima căsătorie este, probabil, şi efectul politicii pronataliste a regimului comunist, care le 3 Conform CNS (1996) – Anuarul demografic al României, Bucureşti, p. 354–357. 258 MĂLINA VOICU, RALUCA POPESCU 6 stimula pe femei să nască mai timpuriu, în schimbul unor beneficii sociale generoase. Şi în cazul bărbaţilor, tendinţa este oarecum similară, după o creştere pentru generaţiile născute în perioada antebelică, precum şi în timpul războiului, înregistrându-se o scădere a vârstei la prima căsătorie. Mai mult, contextul creat în timpul comunismului a favorizat căsătoria timpurie a romilor. Procesul accentuat de industrializare şi urbanizare din perioada socialistă, însoţit de declinul autorităţii familiale, creşterea oportunităţilor de a-şi găsi un loc de muncă au permis căsătoria timpurie, întrucât indivizii puteau dobândi independenţa economică şi socială mai devreme. Creşterea oportunităţilor de angajare, în special în munca non-agricolă, a încurajat un număr mare de femei să devină parte a forţei de muncă. Industrializarea masivă şi forţată de după 1950 a utilizat două rezervoare de forţe de muncă: populaţia rurală şi femeile. Este de presupus că o pondere importantă a populaţiei de romi, inclusiv de femei, a fost antrenată în acest proces. Figura 1 Vârsta medie la prima căsătorie, pe cohorte, pentru bărbaţi şi femei de etnie roma 25 20 15 10 5 Barbaţi Femei 0 născut întrenăscut înainte născut între născut întrenăscut întrenăscut între 1959 şi 19681949 şi 19581939 şi 19481929 şi 1938de 1928 1969 şi 1978 Sursa datelor: ICCV, 1998. Şi în ceea ce priveşte vârsta femeilor la prima naştere, datele relevă evoluţii similare. În timp ce, în ansamblul populaţiei României vârsta medie la prima naştere se situează în jur de 25 de ani, în intervalul 1980–1990 şi scade spre 24 de ani, după 1991, vârsta medie la prima naştere, pentru femeile rome, este de 19 ani, pentru totalul populaţiei de femei incluse în studiu. Analiza pe cohorte relevă o tendinţă de scădere a vârstei la prima naştere, la persoanele născute în perioada 7 NAŞTEREA ŞI CĂSĂTORIA LA POPULAŢIA DE ROMI 259 postbelică, tendinţă mai accentuată decât cea semnalată în cazul vârstei la prima căsătorie, aşa cum rezultă din figura 2. În timp ce femeile rome născute înainte de cel de-al doilea Război Mondial au născut primul copil în jurul vârstei de 21 de ani, cele născute în perioada postbelică au născut din ce în ce mai devreme. Unul dintre factorii care a favorizat scăderea vârstei la naştere îl constituie politica dusă de regimul comunist, mai ales după sfârşitul anilor ’60, care încuraja natalitatea ridicată, oferind beneficii sociale mamelor cu copii. Aceste beneficii erau suficient de ridicate cât să permită traiul unei familii cu copii la limita subzistenţei (Achim, 1998), fapt ce a încurajat căsătoria şi naşterea timpurie în comunităţile sărace. În acest context, fetele ajungeau să se mărite mai devreme şi să nască mai repede pentru a intra în posesia beneficiilor oferite de stat. Cauza scăderii vârstei la căsătorie şi naştere nu este re-tradiţionalizarea etniei, ci, mai degrabă, contextul social şi economic favorabil. Este adevărat însă că politica regimului comunist a întâlnit un teren favorabil în comunităţile de romi, populaţie lipsită de resurse economice şi nu foarte depărtată de modelul familiei tradiţionale, care încuraja naşterea timpurie a cât mai mulţi copii. Figura 2 Vârsta medie la prima naştere, pe cohorte, la femei de etnie roma 21,5 21,0 20,5 20,0 19,5 19,0 18,5 18,0 17,5 17,0 născut între 1959născut între 1949născut între 1939născut între 1929născut înainte de născut între 1969 şi 1938 şi 1978şi 1968şi 1958şi 19481928 Sursa datelor: ICCV, 1998. Efectele politicii pronataliste pot fi observate şi în cazul numărului de copii născut în medie de o femeie de etnie roma. Datele din figura 3 indică o creştere semnificativă a numărului de copii născuţi de o femeie, pentru cohorta celor născute între 1949 şi 1958, care a fost cea mai afectată de această politică. Pentru această grupă de vârstă numărul mediu de copii născuţi vii de o femeie 260 MĂLINA VOICU, RALUCA POPESCU 8 creşte de la 3,5 la peste 4. Trebuie menţionat faptul că numărul redus de copii, în cazul cohortei născute înainte de 1928 se datorează nu controlului naşterilor, ci faptului că au fost înregistraţi numai copiii născuţi vii. Este probabil ca numărul de copii vii la naştere să fi fost mai scăzut la începutul secolului XX. De asemenea, datele din figura 3 arată şi diferenţa dintre numărul de copii născuţi vii de femeile rome şi numărul de copii considerat optim. Trebuie menţionat că nu există diferenţe între cohorte, în ceea ce priveşte numărul de copii considerat optim într-o familie, media fiind în jur de 2,5 pentru toate categoriile de vârstă. Pentru toate cohortele, cu excepţia celor tinere, născute după 1969, numărul de copii născut este mai mare decât cel considerat optim. Acest lucru arată că femeile rome au născut un număr mai mare de copii decât şi-ar fi dorit, fiind constrânse fie de interdicţiile impuse contracepţiei de către regimul comunist, fie de nevoia de a obţine beneficii de la stat, pe fondul lipsei de resurse ale gospodăriei din care făceau parte. Figura 3 Numărul mediu de copii născuţi vii şi numărul mediu de copii considerat optim, în funcţie de cohortă, la femeile rome nascut inainte de 1928 născut înainte de 1928 nascut intre 1929 si 1938 născut între 1929 şi 1938 născut între 1939 şi 1948 nascut intre 1939 si 1948 născut între 1949 şi 1958 nascut intre 1949 si 1958 născut între 1959 şi 1968 nascut intre 1959 si 1968 născut între 1969 şi 1978 nascut intre 1969 si 1978 născut între 1979 şi 1984 nascut intre 1979 si 1984 0,0 0,5 1,0 1,5 2,0 2,5 3,0 3,5 4,0 4,5 nr. de copii născuţi nr. de copii nascutinr. de copii considerat optim Sursa datelor: ICCV. 1998. Pentru cohortele tinere, în schimb, numărul de copii considerat optim este mai mic decât cel de naşteri. Pe de o parte, cohortele născute după 1969 mai au timp să recupereze „deficitul” şi să mai nască. Pe de altă parte, liberalizarea mijloacelor de control al naşterilor, după 1989 a permis reducerea considerabilă a numărului de naşteri. Studii anterioare dedicate temei indică faptul că fertilitatea în rândul romilor a început să scadă, însă această scădere nu se realizează prin controlul naşterilor la vârste timpurii, ci prin controlul naşterilor de rang superior (Berevoiescu, 9 NAŞTEREA ŞI CĂSĂTORIA LA POPULAŢIA DE ROMI 261 2002), adică începând de la al doilea sau al treilea copil născut. Adică femeile încep să folosească mijloace contraceptive după ce au născut timpuriu şi, confruntate cu dificultăţi materiale, încep să controleze dimensiunile familiei. Prezentăm, pentru comparaţie, şi datele privind populaţia roma de la Recensământul Populaţiei din 2002. Numărul cel mai ridicat de copii (în jur de 4 copii la o femeie) se regăseşte în categoria de vârstă 40–54 de ani (adică cea mai mare parte a femeilor născute în perioadele 1949–1958 şi 1959–1968 din figura 3), indicând că, într-adevăr, aceste generaţii au fost cel mai afectate de schimbările din perioada socialistă şi de politica pronatalistă promovată de sistem, comparativ cu populaţia pe ansamblu, al cărui număr de copii nu a crescut, în toată acea perioadă. Generaţiile născute înainte de război înregistrează un număr mai scăzut (în jur de 3,5 copii pe femeie). La generaţiile tinere apare o scădere semnificativă a numărului de copii, însă trebuie ţinut cont de faptul că, pentru majoritatea cazurilor, perioada fertilă nu s-a încheiat. Trebuie să menţionăm şi faptul că între datele de recensământ şi cele din sondajul ICCV apare o uşoară diferenţă în ceea ce priveşte numărul de copii al femeilor născute după 1969. Conform datelor culese de ICCV, acest număr este mai scăzut, comparativ cu recensământul. Pentru celelalte cohorte, însă, datele culese de ICCV concordă cu cele oferite de recensământ (vezi figura 4). Figura 4 Numărul copiilor născuţi vii*, pe grupe de vârstă (romi, comparativ cu ansamblul populaţiei) 3,40 75 si peste 2,31 3,49 70-74 ani 2,12 3,65 65-69 ani 2,17 3,67 60-64 ani 2,26 3,87 55-59 ani 2,32 3,98 50-54 ani 2,28 4,09 45-49 ani 2,18 4,03 40-44 ani 2,11 3,71 35-39 ani 1,88 2,82 30-34 ani 1,43 2,04 25-29 ani 0,97 1,20 20-24 ani 0,40 romi 0,29 15-19 ani total 0,05 2,45 total 1,65 0,0 0,5 1,0 1,5 2,0 2,5 3,0 3,5 4,0 4,5 * copii născuţi vii la o femeie de 15 ani şi peste. Sursa: INS, Recensământul Populaţiei şi Locuinţelor, 2002. 262 MĂLINA VOICU, RALUCA POPESCU 10 Pe vârste, cele mai mari diferenţe între populaţia feminină pe ansamblu şi cea de femei rome confirmă modelul natalităţii timpurii. Fertilitatea precoce (15–19 ani) este de 5,5 ori mai ridicată decât pe ansamblul populaţiei, iar pe categoria 20–24 ani, de 3 ori. Ulterior, diferenţele se diminuează, cele mai mici înregistrându-se tot la generaţiile vârstnice (numărul de copii este de 1,5–1,6 ori faţă de cel al populaţiei). În concluzie, se poate spune că populaţia roma este o populaţie cu un grad ridicat de tradiţionalism, în ceea ce priveşte formarea familiei şi apariţia copiilor. Vârsta medie la prima naştere şi la căsătorie sunt sensibil mai reduse, comparativ cu populaţia României, iar schimbările socioeconomice şi politica pronatalistă a regimului comunist au contribuit la scăderea vârstei de formare a familiei şi a celei la care apar copii. Căsătorie şi naştere la tinerele fetele (15–20 de ani) Grupa de vârstă cuprinsă între 15 şi 20 de ani a fost analizată separat, tocmai pentru că acesta constituie grupul-ţintă al proiectului „Şi fetele rome merg la şcoală”. În plus, compararea acestui segment de populaţie cu cohortele mature ar fi putut genera 4 false concluzii . De aceea am dedicat o secţiune specială căsătoriei şi naşterii pentru această grupă de vârstă. Figura 5 Starea civilă în funcţie de sex, pentru grupa de vârstă 15–19 ani, la populaţia roma 75% necasatorit 53% necăsătorit 21% casatorit fara acte 35% căsătorit fără acte 3% casatorit cu acte căsătorit cu acte 9% 1% Barbati despărţit despartit 3% Femei 0% 10% 20% 30% 40% 50% 60% 70% 80% Sursa datelor: ICCV, 1998. Datele referitoare la segmentul de populaţie feminină tânără, cu vârste cuprinse între 15 şi 20, de ani indică păstrarea tradiţiei căsătoriei timpurii a fetelor. Conform 4 Calcularea vârstei medii la prima naştere şi la prima căsătorie pentru acest segment de vârstă ar fi putut genera falsa concluzie că fetele tinere se căsătoresc mult mai devreme decât mamele lor, având în vedere că în calculul mediei ar fi fost incluse numai cele care s-au măritat sub 20 de ani, ceea ce face ca media de vârstă la căsătorie şi la naştere să fie mult mai scăzută decât pentru celelalte cohorte. 11 NAŞTEREA ŞI CĂSĂTORIA LA POPULAŢIA DE ROMI 263 figurii 5, aproape jumătate dintre fetele rome de până în 20 de ani au experimentat căsătoria, 35% fiind căsătorite fără acte. Prin comparaţie, doar un sfert dintre băieţii de până în 20 de ani sunt sau au fost căsătoriţi. Datele de la Recensământ indică ponderi mai reduse pentru cele căsătorite sau în uniune consensuală, dar mult peste cele înregistrate pe ansamblul populaţiei (3,9% căsătorite şi 4,3% în uniune consensuală în categoria 15–19 ani). Observăm că, pe măsură ce înaintează în vârstă, modelul căsătoriei fără acte (majoritar la vârste sub 25 de ani) este înlocuit cu cel al căsătoriei cu acte, un rol important având, probabil, şi apariţia copiilor. Tabelul nr. 1 Starea civilă a populaţiei feminine de etnie roma, la Recensământ (%) Starea civilă legală Starea civilă de fapt Căsătorită Uniune Necăsătorită Căsătorită Divorţată Văduvă sau în uniune Consensuală consensuală 70,0 22,1 1,8 6,2 19,1 total 41,2 sub 15 100,0 0,0 0,0 0,0 0,7 0,7 ani 15–19 95,9 3,6 0,4 0,1 25,9 29,5 ani 20–24 80,2 18,3 1,2 0,4 45,3 63,6 ani 36,1 46,0 3,7 14,2 26,6 peste 25 72,6 Sursa: INS, Recensământul Populaţiei şi Locuinţelor, 2002. Prin urmare, căsătoria timpurie este încă o practică larg răspândită în comunităţile de romi, în special la fete. Căsătoria timpurie reprezintă o problemă mai ales în contextul abandonului şcolar (în unele cazuri, fetele nu termină învăţământul obligatoriu) şi al excluziunii atât de pe piaţa muncii, cât şi de la o serie de beneficii sociale asociate căsătoriei legale şi naşterii. Datele referitoare la naşterile fetelor din grupa de vârstă 15–20 de ani nu mai susţin existenţa modelului tradiţional al naşterii la vârste tinere. Conform figurii 6, 83% dintre fetele care fac parte din această categorie nu au născut încă, ceea ce înseamnă că, deşi se căsătoresc de timpuriu fetele roma evită naşterea primului copil înainte de 20 de ani. Privind comparativ grupul-ţintă, cu grupa de vârstă imediat următoare, femei roma având vârste cuprinse între 21 şi 30 de ani, se constantă o scădere puternică a numărului de naşteri înainte de 20 de ani. În timp ce în grupul-ţintă doar 18% dintre femei au născut înainte de 20 de ani, în grupa de vârstă 21–30 de ani, aproape 80% dintre femei născuseră deja la 20 de ani. Deşi căsătoria timpurie reprezintă o problemă în rândul tinerelor roma, fenomenul mamelor adolescente şi-a redus considerabil dimensiunile. 264 MĂLINA VOICU, RALUCA POPESCU 12 Figura 6 Ponderea naşterilor la fetele roma din segmentul de vârstă 15–19 ani nici un copil 1 copil 2 copii 83% 3 copii 12% 3% 1% Sursa datelor: ICCV, 1998. Factori determinanţi ai căsătoriei şi naşterii timpurii Dezbaterile purtate în jurul cauzelor căsătoriei timpurii, în comunităţile de romi, invocă adesea două categorii de factori: culturali sau economici. Prima serie de factori, cei culturali, trimite la tradiţiile şi obiceiurile romilor. Conform acestei abordări, fetele roma se căsătoresc devreme pentru că aşa spune tradiţia comunităţii. Am văzut însă că vârsta la prima căsătorie a scăzut, deşi societatea românească în ansamblul ei a trecut printr-un proces de modernizare în perioada comunistă. Deci lucrurile nu pot fi reduse la cultura şi tradiţia specifice etniei. Cealaltă abordare susţine că măritişul timpuriu este rezultatul sărăciei şi al lipsei de resurse materiale din gospodărie. Din cauza faptului că nu au bani şi au mulţi copii, romii îşi mărită fetele de timpuriu, ca să aibă un copil mai puţin în întreţinere. Cu toate acestea, modelul căsătoriei timpurii se păstrează şi în 5 comunităţile de romi foarte bogaţi. Lucrurile nu pot fi reduse, aşadar, doar la factori de natură economică. Am încercat să vedem ce influenţează, de fapt, căsătoria fetelor la vârste mici, în comunităţile de romi: sărăcia sau tradiţionalismul comunităţii. De asemenea, am încercat să determinăm factorii care influenţează vârsta la prima naştere, precum şi numărul de copii născuţi de o femeie. În acest scop, am elaborat trei modelele de regresie, variabilele prezise fiind vârsta la căsătorie a fetei, vârsta mamei la prima naştere şi numărul de copii născuţi de o femeie. Între potenţialii factori determinanţi am inclus: factori de natură economică, factori de tip cultural, talia gospodăriei, stocul de educaţie al gospodăriei, precum şi vârsta persoanei. Pentru a măsura influenţa factorilor economici, am utilizat averea acumulată a gospodăriei (incluzând bunurile de folosinţă îndelungată prezente în gospodărie, existenţa unui autoturism şi suprafaţa de teren 5 Şerban, Monica (1998) – Aspecte ale ataşamentului faţă de comunitatea locală, Revista de Cercetări Sociale, nr. 3–4. Autoarea descrie o comunitate tradiţională de romi căldărari, de la Ciurea, Judeţul Iaşi, care, deşi sunt foarte bogaţi păstrează obiceiul căsătoriei foarte timpurii la fete. 13 NAŞTEREA ŞI CĂSĂTORIA LA POPULAŢIA DE ROMI 265 agricol aflată în proprietatea familiei). Am optat pentru avere în locul venitului lunar, pentru că gospodăriile de romi au, adesea, venituri fluctuante, informale şi subdeclarate (Ilie, 2002). Pentru a măsura tradiţionalismul comunitar am avut la îndemână un indicator mai slab, şi anume, tipul de comunitate: comunitate compactă de romi sau nu. În alegerea acestui indicator am pornit de la premisa că, în genere, comunităţile de romi compacte au păstrat mai bine tradiţiile etniei, comparativ cu romii care sunt dispersaţi în populaţia majoritară. De asemenea, am mai utilizat ca predictor stocul mediu de educaţie al adulţilor în gospodărie, incluzând aici persoanele de peste 14 ani care şi-au încheiat educaţia. Rezultatele analizei de regresie sunt prezentate în anexa de la sfârşitul acestui capitol. Vârsta femeilor la prima căsătorie Rezultatele referitoare la determinanţii vârstei femeilor la căsătorie indică o combinaţie a factorilor economici şi culturali, cu efect asupra măritişului timpuriu. Datele relevă că principalul predictor îl reprezintă nivelul de educaţie al femeii. Cele care au un nivel de educaţie mai redus se căsătoresc mai timpuriu, în timp ce educaţia crescută în familie întârzie căsătoria. Cohorta din care face parte persoana are, de asemenea, un efect puternic asupra vârstei la prima căsătorie. Rezultatele regresiei confirmă faptul că cele născute în perioada interbelică s-au căsătorit mai târziu, comparativ cu cele din cohortele mai tinere. De asemenea, cele născute în perioada 1969–1978 este mai probabil să se fi căsătorit mai timpuriu. Dacă socotim numărul crescut de persoane din gospodărie ca pe o marcă a tradiţionalismului, indicând, pe de o parte, existenţa unei familii extinse şi perpetuarea unui model tradiţional conform căruia familia trebuie să aibă mulţi copii, datele susţin ideea că femeile care trăiesc în gospodării tradiţionale s-au căsătorit mai devreme. Averea este un factor care are o influenţă mai slabă asupra vârstei la prima căsătorie, însă influenţa bunăstării familiale este, totuşi, una semnificativă. Deci, se căsătoresc mai devreme femeile care au educaţie mai puţină, din gospodăriile numeroase şi cu nivel de bunăstare mai scăzut. De asemenea, trebuie menţionat că cele născute în perioada interbelică s-au căsătorit mai târziu decât cohortele mai tinere. Decizia de căsătorie este influenţată, pe de o parte, de modelul cultural şi nivelul de educaţie, şi pe de altă parte, de componenta economică. În fapt, este vorba despre un cerc vicios care le împiedică pe tinerele fete să depăşească situaţia în care se află. Nivelul scăzut de educaţie al gospodăriei îi împinge pe părinţi să respecte tradiţiile comunităţii şi îi împiedică pe aceştia să vadă avantajele pe care le-ar aduce educaţia pentru copii. Acest fapt îi determină să le mărite pe fete foarte timpuriu. Fetele întrerup şcoala foarte devreme pentru a se mărita şi la rândul lor ajung mame care fac parte din gospodării cu educaţie redusă şi vor perpetua pe viitor modelul, frânând dezvoltarea generaţiilor viitoare. 266 MĂLINA VOICU, RALUCA POPESCU 14 Tabelul nr. 2 Analize de regresie, variabilele dependente: vârsta femeii la prima căsătorie, vârsta la prima naştere, numărul de copii născuţi vii Variabila dependentă: Variabila dependentă: Variabila dependentă: Vârsta la prima Număr de copii Vârsta la prima naştere căsătorie născuţi vii B β B β B β (Constanta) 16,993 18,528 4,109 Nivel de educaţie 0,343 0,237*** 0,300 0,207*** -0,141 -0,143*** Număr de persoane în -0,077 -0,083*** -0,066 -0,071*** gospodărie Zonă compactă de (-0,179) (-0,023) -0,421 -0,055* (0,063) (0,012) romi Avere 0,085 0,052* 0,086 0,053* -0,109 -0,098*** Născut înainte de 1,664 0,105*** 2,133 0,134*** 0,693 0,064*** 1928 Născut între 2,021 0,125*** 2,412 0,150*** 0,954 0,087*** 1929 şi 1938 Născut între 1,379 0,088*** 1,717 0,110*** 0,958 0,090*** 1939 şi 1948 Născut între (0,422) 0,036 (0,455) (0,039) 1,926 0,239*** 1949 şi 1958 Născut între (-0,177) -0,017 (-0,368) (-0,034) 0,943 0,129*** 1959 şi 1968 Născut între -0,442 -0,051* -1,138 -0,132*** -1,435 -0,244*** 1969 şi 1978 R 0,309 0,337 0,489 2 R 0,119 0,110 0,236 Test Durbin – 1,936 1,931 1,859 Watson ***p<0,001; *p<0,05. Sursa datelor: ICCV, 1998. Vârsta la prima naştere Aşa cum rezultă din datele cuprinse în tabelul nr. 2, vârsta la prima naştere este determinată de stocul de educaţie al persoanei. Similar cu cazul căsătoriei, educaţia familiei acţionează şi asupra primei naşteri. Femeile care au educaţie mai scăzută vor naşte mai devreme. Datele relevă tendinţa de naştere la vârste mai înaintate pentru femeile din cohortele mai vârstnice. Este vorba de fenomenul semnalat anterior, cel de scădere a vârstei la prima naştere pentru cohortele născute după cel de-al doilea Război Mondial. Din contră, datele susţin faptul că femeile născute între 1969 şi 1978 s-au căsătorit mai devreme decât cele din cohortele mai vârstnice. Trebuie subliniat efectul factorilor culturali, măsurat indirect, prin dimensiunea gospodăriei şi prin tipul de zonă (compactă de romi sau nu) asupra 15 NAŞTEREA ŞI CĂSĂTORIA LA POPULAŢIA DE ROMI 267 vârstei la prima naştere. Astfel, cele care provin din gospodării numeroase şi din comunităţi compacte de romi vor avea primul copil mai timpuriu decât celelalte femei rome. Şi în cazul vârstei la prima naştere, averea acumulată a gospodăriei exercită un efect mai slab, însă statistic semnificativ asupra variabilei prezise. Număr de copii născuţi vii de o femeie Rezultatele analizei de regresie indică efectul cohortei asupra numărului de naşteri. Astfel, cele care s-au născut în perioada 1949–1968 au născut cei mai mulţi copii. Datele susţin efectul politicii pronataliste asupra fertilităţii, la populaţia de romi. Cele două cohorte menţionate au fost cel mai afectate de efectele politicii duse de regimul ceauşist, deoarece aceasta politică s-a suprapus peste o perioada lungă din viaţa lor fertilă. În plus, rezultatele indică efectele ridicării restricţiilor impuse în legătură cu controlul naşterilor asupra cohortelor mai tinere, femeile născute între 1969 şi 1978 fiind mai probabil să aibă mai puţini copii. De asemenea, resursele materiale ale gospodăriei acţionează asupra numărului de naşteri, însă nu în sensul scăderii, ci al creşterii acestuia o dată cu diminuarea lor, confirmând ipoteza asocierii dintre sărăcie şi fertilitate crescută. Trebuie menţionat şi efectul educaţiei asupra numărului de copii, femeile cu educaţie mai ridicată având un număr mai mic de copii. FAMILIA DE ROMI: O ABORDARE CALITATIVĂ Formarea familiei Datele calitative, culese prin intermediul interviurilor de grup confirmă rezultatele analizei datelor de sondaj referitoare la vârsta la prima căsătorie. Astfel, indiferent că fac parte din comunităţi de tip tradiţional sau de tip modern (romi românizaţi), fetele rome se mărită, în general, înainte de împlinirea vârstei de 20 de ani. Interviurile au confirmat însă existenţa unei diferenţe între comunităţile tradiţionale şi cele moderne, în primul tip de comunitate căsătoria având loc devreme, între 10 şi 15 ani, în timp ce în celelalte comunităţi fetele măritându-se în intervalul de vârstă 17–20 de ani. Diferenţa de vârstă la prima căsătorie este evidentă între cele două tipuri de comunităţi şi marchează o graniţă clară între căsătoria timpurie însă în limita permisă de lege, după 16 ani, şi căsătoria unor copii care nu sunt pregătiţi psihic şi fizic să facă acest pas. În plus, în comunităţile modernizate, căsătoria are loc după absolvirea şcolii, vârsta variind şi în funcţie de tipul de studii pe care le face copilul/adolescentul. Trebuie menţionat că norma referitoare la educaţie în aceste comunităţi variază de la 8 sau 10 clase, la absolvirea liceului sau chiar la învăţământ universitar. Astfel, fetele se mărită după ce îşi încheie studiile considerate obligatorii de către copil şi părinţii săi, iar căsătoria nu duce la abandon şcolar. 268 MĂLINA VOICU, RALUCA POPESCU 16 Căsătoria la romii tradiţionali – La noi se mărită destul de devreme, la 10–12 ani! – Se mărită de mici, da’ nu e bine! Eşti în creştere! (fete horahai, Babadag). – La noi, la căldărari, e obiceiul să se căsătorească fata la 14, la 15 ani, la 16 ani. Dacă îi place şi îl ia la 13, ce să îi fac?! – La noi fata dacă stă la părinţi până la 20 de ani nu o mai ia nimeni, că a îmbătrânit! Se mărită la 14 ani, la 16 ani! (femei căldărari, Feteşti). – Eu la 14 ani m-am măritat, dar m-a dat cu zorul! Cum a păţit fata mea, aşa am păţit şi eu! M-a cumpărat cu bani. La noi, turcoaicele se cumpără cu bani şi nu e bine treaba asta! (femeie horahai, Hârşova). Căsătoria la romii moderni – La noi [romii românizaţi] e la fel ca la dvs., ca la români! Noi nu ne căsătorim copiii aşa de mici… La fel ca la români! – După 18, după 20 de ani…când vrea copilul! Dar noi nu suntem de acord să se căsătorească la 12 – 13 ani! Să îşi facă copilăria! Bine, că mai sunt şi copii care mai fuge… Dar nici chiar aşa de mici! (femei moderne, Hârşova). – După şcoală! Toată relaţia sexuală a început după şcoală! Acesta a fost un principiu impus mai ales de mine la fete, să aibă o relaţie sexuală când se căsătoresc şi asta să fie după şcoală! (femei moderne, Hârşova). În schimb, în comunităţile tradiţionale, fetele se căsătoresc foarte devreme, la o vârstă care ţine, mai degrabă, de copilărie, nu de adolescenţă sau maturitate. Căsătoria la vârste fragede este impusă de norma comunităţii şi fetele nu pot să refuze măritişul. Conform declaraţiilor celor intervievate, atât fete, cât şi femei măritate, fata poate să refuze un partener, însă nu poate să refuze să se mărite. Practic, fata are un cuvânt de spus în ceea ce priveşte partenerul, deşi nici aici decizia nu îi aparţine în totalitate, însă decizia de a se căsători la o anumită vârstă aparţine părinţilor sau bunicilor, dacă aceştia mai trăiesc şi continuă să conducă familia extinsă. În aceste comunităţi, căsătoria întrerupe parcursul şcolar al fetei, acestea părăsind şcoala după 3–4 clase, în cazuri fericite ajungând să termine 8 clase. La romii tradiţionali, căsătoria fetelor reprezintă un real schimb social, părinţii primind, în schimbul fetei, o sumă de bani, care diferă de la o comunitate la alta, în funcţie de nivelul de bunăstare al comunităţii, însă şi în funcţie de frumuseţea şi vârsta fetei. Suma pe care se vinde fata variază, după spusele celor intervievate, de la 2–3 milioane de lei la 100 de milioane. Fetelor care au peste 16 ani le scade preţul, acesta micşorându-se pe măsură ce fata înaintează în vârstă. Părinţii sau bunicii sunt interesaţi să obţină cât mai mulţi bani şi atunci caută să o mărite în momentul cel mai prielnic. 17 NAŞTEREA ŞI CĂSĂTORIA LA POPULAŢIA DE ROMI 269 Vânzarea fetelor în comunităţile tradiţionale de romi – Dacă băiatul place fata, face nunta. Dă bani acolo… dă 50–100 de milioane….30–40 de milioane depinde de fată, cum este, dacă este frumoasă, ia mai mult, dacă e urâtă, ia mai puţin… (femei, romi horahai, Babadag). – Părinţii băiatului e stăpâni pe ea. Dă bani la părinţii fetei şi poate să facă ce vrea cu ea. (femei spoitori, Şuţeşti). Dincolo de „devalorizarea” fetei odată cu trecerea anilor, părinţii se mai confruntă şi cu problema furtului de fete. O fată furată e o fată pe care, teoretic, părinţii nu mai iau atât de mulţi bani sau care se va mărita cu altcineva decât au hotărât părinţii şi va strica înţelegerile din comunitate. În realitate, furatul fetelor nu este un furat adevărat, în cele mai multe cazuri fiind vorba despre o înţelegere fie între răpitori şi fata care nu vrea să se mărite cu cine au decis părinţii, fie între răpitori şi alţi membrii ai familiei (în general, bunicii) care vor să o dea pe fată împotriva voinţei ei sau a părinţilor acesteia. Mai există şi cazuri, mai rare în care fata este furată de un clan rival ca mod de răzbunare la adresa părinţilor. Cu toate acestea, furatul este un motiv des invocat de către părinţi pentru a justifica abandonul şcolar al fetelor. Trebuie menţionat că măritişul înseamnă părăsirea şcolii, cel puţin în cazul fetelor, motivaţia fiind că e ruşine să vii la şcoala dacă eşti măritată sau că o poate fura altul. Cele care se mărită, termină precoce copilăria, chiar dacă au doar 10 ani şi intră în rândul femeilor cu responsabilităţi casnice. În realitate, nu numai ruşinea le împiedică pe cele căsătorite să frecventeze şcoala, obligaţiile casnice reprezintă o povară pe care trebuie să o ducă tinerele fete care se mărită. După căsătorie, fata trece de sub autoritatea părinţilor, sub cea a socrilor, fiind complet subordonată soacrei. Cele mai multe dintre sarcinile casnice revin acum fetei, soacra având putere discreţionară asupra norei şi putând să îi ceară să facă toată treaba în gospodărie. Interesant este faptul că băieţii nu sunt supuşi unor presiuni similare. Băieţii au dreptul să refuze nu numai partenera, ci şi căsătoria, iar în cazul în care se căsătoresc, nu este obligatoriu să părăsească şcoala. Băieţii reprezintă pentru părinţi un alt tip de resursă în comparaţie cu fetele. Indiferent că este căsătorit sau nu, băiatul locuieşte cu părinţii şi munceşte de la vârste timpurii pentru a aduce bani în casă. Obligaţia lui în familie este să aducă bani, fetele în schimb muncesc în casa părinţilor până se mărită, ajutându-şi mamele la treburile casnice, însă părinţii au de câştigat de pe urma lor mai ales din vânzarea către soţ. În timp ce băiatul este o sursă permanentă de venit în gospodărie, fata aduce bani numai în momentul căsătoriei, iar dacă acest moment este ratat, ea îşi pierde valoarea. Trebuie menţionat însă faptul că, în ciuda normei comunitare care prescrie căsătoria timpurie a fetelor, nu există consens în comunitate cu privire la acest subiect. Fetele nu sunt de acord, în nici unul dintre cazuri, cu astfel de practici. Toate, indiferent de comunitatea din care provin, consideră că nu este bine să te căsătoreşti la vârste fragede. Motivele invocate sunt multiple. Ele se consideră a fi copii şi nu cred că sunt pregătite pentru măritiş. Pe de altă parte, vor să mai meargă 270 MĂLINA VOICU, RALUCA POPESCU 18 la şcoală măcar pentru a termina 8 clase, iar căsătoria înseamnă abandon şcolar. Toate fetele intervievate cred că vârsta optimă pentru căsătorie este undeva între 18 şi 22 de ani, în tot cazul după terminarea învăţământului obligatoriu. Indiferent că aspiră să termine doar învăţământul obligatoriu sau doresc să facă liceu sau facultate, fetele rome intervievate vor să se mărite după ce şi-au făcut un rost, adică au terminat şcoala şi au muncit câţiva ani. Astfel, fetele intră în contradicţie cu norma comunitară care încurajează căsătoria timpurie, însă nu au puterea nici să refuze măritişul, nici să schimbe norma, fiind prinse într-o situaţie din care nu au ieşire. Între femeile mai vârstnice din comunităţile de romi nu există consens în ceea ce priveşte vârsta la prima căsătorie. În general, cele mai tinere, sub 40 de ani, consideră că obiceiul măritatului la vârste mici nu este bun şi afirmă că ele nu vor să îşi mărite fetele prea curând. În aceste cazuri, bunicii fetelor insistă de obicei pentru căsătoria ei şi aranjează lucrurile, chiar dacă părinţii se opun. Atitudini faţă de căsătoria timpurie Sora mea a terminat 8 clase şi s-a măritat. Acum nu mai merge la şcoală. Nu cred că e bine că a întrerupt şcoala! Ea vroia să mai continue, dar s-a măritat… Prima dată nu a vrut să se mărite, că nu i-a plăcut băiatul, nu era băiatul bun. Acum s-a măritat cu un verişor şi se înţeleg foarte bine! (fete horahai, Babadag). Eu am fată măritată la 16 ani. Cu zorul mi-au luat-o! Eu am plâns! Eu sunt contra pentru treaba asta! Băiatul are 19 şi nu e însurat şi nici nu vrea să se însoare! Mie îmi pare rău! Mie mi- a furat-o! Ştie şi poliţia de aici! Cel mai greu este pentru fetele noastre, că le dă la 11–12 ani! (femeie roma horahai, Hârşova). Motivele invocate pentru refuzul de a căsători fetele devreme este că sunt nişte copii care trebuie să înveţe. Pe de altă parte, multe se dau ca exemplu personal şi afirmă că nu vor ca şi fetele lor să treacă prin aceleaşi dificultăţi în viaţă prin care au trecut şi ele. Cu toate acestea, îşi dau seama că obiceiul se perpetuează la nivelul comunităţii şi că este peste puterea lor să îl schimbe. Experienţa căsătoriei timpurii la femeile rome – Eu am fost un caz, m-am măritat la 13 ani şi jumătate. Familia noastră e foarte mare, şapte fraţi. Tata a murit când eram mică. […] Am muncit de la 9–10 ani şi am zis eu că dacă mă mărit duc şi eu o viaţă mai… nu mi-am dat seama, că eram un copil! Anii au trecut şi au venit şi copiii, la 15 ani am avut prima fată… Greutăţile vin şi acum îmi pare rău, pentru că greutăţile s- au înmulţit! – Eu m-am căsătorit în clasa a X-a, în ultimul trimestru. Eram doi copii, doi copilaşi proşti. Eu aveam 17 ani, el avea 19. Soacra-mea, fosta soacră, a fost foarte mult de acord să ne unim amândoi. Eu eram la şcoală, el nu avea serviciu. Ea a vrut! El era un copil, încă mai avea mintea aia! Nu era familist! Nu era! Se ducea cu altele. (femei romi românizaţi, Hârşova). Însă aşa cum am afirmat anterior, nu există consens asupra vârstei la care este bine să se mărite fetele. Femeile mai vârstnice consideră că trebuie păstrat obiceiul căsătoriei la 10–12 ani. În cadrul interviurilor de grup nu s-a ajuns la un consens pe 19 NAŞTEREA ŞI CĂSĂTORIA LA POPULAŢIA DE ROMI 271 acestă temă. Pe de o parte, generaţia vârstnică este mai refractară la schimbări şi doreşte, în general, păstrarea status-quo-ului. Pe de altă parte, cele care ajung soacre, fiind mame de băieţi, au de câştigat de pe urma statutului acesta şi de pe urma faptului că nora le este subordonată. Practic, soacrele îşi cumpără cu bani pe cineva care îi este subordonat şi care nu are puterea să se opună situaţiei. Raţional vorbind, soacra nu are decât de câştigat de pe urma acestei situaţii şi îşi doreşte perpetuarea ei. Aşa cum am arătat anterior, în comunităţile tradiţionale de romi, părinţii decid când este momentul căsătoriei la fete. În general, există consens în privinţa acestui fapt, atât în rândul fetelor, cât şi în rândul femeilor. Că vor sau nu, părinţii le mărită atunci când cred ei că este bine să facă acest lucru. Refuzul căsătoriei atrage, în unele cazuri, după sine, sancţiuni, cum ar fi bătaia. Fata nu-i obligată, da’ părinţii hotărăşte… Noi vrem, nu vrem trebuie să ne ducem acolo… că ne bate…Dacă ăsta-i adevărul…M-au măritat de mică! (femeie, rom spoitor, Grădiştea Brăila). Pe de altă parte, fata poate să refuze partenerul propus de părinţi, însă şi aici libertatea ei de alegere este limitată. Întrebate cine decide asupra soţului şi fetele şi femeile au spus că fata alege, însă dintre cei pe care îi propun părinţii. Practic, părinţii negociază căsătoria cu părinţii băiatului, iar tinerii pot să refuze căsătoria dacă partenerul nu le e pe plac. Decizia finală însă aparţine părinţilor şi, oricum, partenerii sunt propuşi de părinţi, nu găsiţi de fată. Criteriile după care se alege partenerul diferă de la o generaţie la alta. Pentru tinerele fete, calitatea cea mai des menţionată a viitorului soţ este să fie paşnic, să nu le bată, aşa cum rezultă din discuţiile de grup. Alte calităţi menţionate frecvent sunt: să fie muncitor, să aducă bani în casă. Să se comporte frumos, să nu mă bată, să nu fie vulgar, să nu îmi vorbească cu fă, cel puţin mie! Să muncească! (fată, Grădiştea, Brăila). Din perspectiva mamelor, lucrurile stau altfel. Părinţii decid cu cine să se mărite fata, în funcţie de câţi bani oferă viitorul ginere pentru mireasă şi de familia din care provine acesta. Sunt preferaţi băieţii care sunt de acelaşi neam cu fata, căsătoriile între veri de gradul I fiind frecvente. Alegerea partenerului, în comunităţile de romi tradiţionali – La noi fata merge unde spune mama, tata, acolo merge! Nu-i să aleagă fetele. Nu-i ca la români! – La noi, care cum e familia. Dacă-i de neam bun! Dacă este de neam cu tine! (femei horahai, Babadag). – La noi părinţii, părinţii decid! Eu am fost contra şi n-am putut! Bunicii fetei au hotărât şi eu n-am fost de acord şi până la urmă mi-au luat-o! Ea trebuia să îşi ştie copilăria şi acum e însărcinată! (femeie horahai, Hârşova). – De ce s-au măritat la 13–14 ani? – Păi ele nu vor, da’ vor părinţii lor! – Le vând pe bani, pe malaci! (fete spoitori, Grădiştea, Brăila). În schimb, în comunităţile de romi moderni lucrurile se desfăşoară diferit. Decizia aparţine în totalitate viitorului cuplu, fata găsindu-şi singură un partener cu 272 MĂLINA VOICU, RALUCA POPESCU 20 care hotărăşte să se mărite. În aceste cazuri, părinţii nu mai au un rol atât de important, ei putând să fie, în cel mai bun caz, sfătuitorii copiilor. Cei care nu mai trăiesc în comunităţi tradiţionale au abandonat obiceiul vânzării fetelor şi al căsătoriei la vârste foarte mici. Pe de altă parte, aceste fete se mărită la o vârstă la care au singure putere de decizie şi sunt capabile să îşi aleagă soţul. Căsătoria fetelor la vârste de 10 – 12 ani, când sunt lipsite de capacitatea de a discerne între bine şi rău, aşa cum se întâmplă la romii tradiţionali, antrenează, vrând-nevrând, părinţii în decizia maritală. Însă amânarea căsătoriei după vârsta majoratului dă fetei puterea de a hotărî singură asupra viitorului ei. Roluri de gen în gospodărie În general, gospodăriile de romi, indiferent de plasarea lor într-o comunitate modernă sau într-una tradiţională, sunt caracterizate printr-o împărţire tradiţională a rolurilor de gen între parteneri, bărbatul cu banii şi cu munca în afara casei, femeia cu casa şi copiii. Cu toate acestea, există anumite diferenţe între romii tradiţionali şi cei românizaţi. În timp ce, în comunităţile tradiţionale, norma este familia extinsă, în care familia tânără locuieşte împreună cu părinţii soţului, la cei moderni, tinerii locuiesc separat de părinţi, în măsura în care resursele le permit acest lucru. Dincolo de faptul că tinerii şi vârstnicii locuiesc împreună în comunităţile tradiţionale, rolurile în gospodărie sunt diferite în funcţie de generaţie. După căsătorie, tinerii locuiesc împreună cu părinţii soţului, iar socrii continuă să conducă gospodăria, fiind capii acesteia. Socrul este cel care hotărăşte în chestiuni care ţin de spaţiul public, în timp ce soacra este stăpâna gospodăriei. Ea este cea care ţine banii şi, cât trăieşte, este cea care hotărăşte felul în care aceştia sunt cheltuiţi. Toţi ceilalţi membrii ai gospodăriei depind de ea şi trebuie să îi ceară acordul când vor să cumpere ceva. În ceea ce-i priveşte pe tineri, soţul trebuie să muncească în afara casei să aducă bani, în timp ce femeia este responsabilă cu îngrijirea gospodăriei şi a copiilor. Cu toate acestea însă, femeile muncesc şi în afara casei, indiferent de vârsta pe care o au. Chiar dacă nu au un loc de muncă stabil, femeile muncesc în afara casei şi aduc bani. Munca femeii în afara gospodăriei este văzută, în principal, ca fiind necesară pentru întreţinerea copiilor. Modelul acesta al împărţirii sarcinilor domestice apare şi în cazul gospodăriilor de romi românizaţi. În toate discuţiile de grup a apărut ideea că „bărbatul este cu drumul şi femeia cu casa”, însă lucrurile trebuie nuanţate. Deşi, formal, bărbatul este capul gospodăriei şi el este considerat a fi îndreptăţit să ia deciziile importante, femeia este cea care ţine banii casei şi poate să refuze să îi dea bani soţului atunci când consideră că nu trebuie să facă acest lucru. După spusele participantelor la interviuri, refuzul poate să se soldeze cu conflicte între soţi, însă femeia este considerată a fi îndreptăţită să gestioneze banii familiei pentru că ea este cea care cunoaşte nevoile familiei. 21 NAŞTEREA ŞI CĂSĂTORIA LA POPULAŢIA DE ROMI 273 Roluri de gen în gospodăriile de romi – [Bărbatul] mai munceşte, mai aduce bani… Dar femeia nu prea… Mai mult bărbatul ajută! Femeia, treabă de casă… Cu mâncare, cu una-alta… (femei horahai, Babadag). – Bărbatul hotărăşte în gospodărie. Femeia nu are cum să dea cu gura mai tare în faţa bărbatului! (fete căldărari, Feteşti). – Bărbatul e călător cu drumul. Cel mai mult femeia e cu casa. – Capul de familie e bărbatul, dar bărbatul e călător. Femeia e cu familia, cu copiii, cu casa! (femei căldărari, Feteşti). În plus, în multe cazuri, cele intervievate au menţionat că este necesar ca femeia să gestioneze banii, pentru că există riscul ca bărbatul să irosească resursele gospodăriei pe alcool şi ţigări. De altfel, consumul de alcool este una dintre problemele cel mai frecvent menţionate, atât de către fete, cât şi de către femei. Deşi, în aparenţă, femeia se subordonează bărbatului, în realitate ea gestionează, în multe cazuri, resursele gospodăriei, contribuind, în acelaşi timp, la veniturile familiei. Probleme ale familiei. Destrămarea familiei Deşi studiul nu s-a centrat pe identificarea disfuncţionalităţilor şi problemelor din cadrul familiilor de romi, din discuţiile de grup a rezultat ca aceste familii se confruntă cu două mari probleme, în ceea ce priveşte relaţiile din cadrul gospodăriei. Acestea sunt violenţa domestică şi consumul de alcool, fenomene caracteristice şi altor comunităţi sărace. Ambele probleme au fost menţionate în toate discuţiile de grup, atât de către fete, cât şi de către femei. Aceste două probleme afectează relaţiile din cadrul tuturor gospodăriilor de romi, fie ele tradiţionale sau moderne. În discuţiile cu fete a apărut în permanenţă ideea că îşi doresc un soţ cuminte şi care să nu le bată nici pe ele, nici pe copiii lor. Asta indică faptul că familiile din care provin sunt afectate de violenţă şi copiii au de suferit de pe urma acestui lucru. Pe de altă parte, în interviurile de grup cu femei a apărut frecvent ideea de asociere dintre alcool şi violenţă, multe dintre participante menţionând că viaţa lor de familie are de suferit din cauza consumului de alcool şi a violenţei asociate. Efectele consumului de alcool, în familiile de romi – Mă rog, îţi mai dă un picior, un… da’ nici chiar prea rău, da’ nici chiar prea tare! (fete căldărari, Feteşti). – Alcoolul şi băutura duce la dezastru în ziua de azi! – El bea şi eu îi spun să nu mai bea. Nu mai beau, femeie, şi mânie seară vine tot aşa. […] I-am spus, măi bărbate, lasă băutura că nu te mai suport! Te las cu copiii şi plec! L-am luat în toate felurile. Cică, pleacă! – Uite aşa bătrână cum o vezi, stă pitită pe la vecini de bătăile şi strigătele lui! – E bărbatul meu, am cinci copii, am casa mea, ce să fac?! Ei, că mai înjură şi el, că nu pot să spun că nu! […]Aste e, băutura îl strică! – Băutura strică caracterul! (femei roma moderne, Hârşova). – E bine dacă ar fi băut o ţuică sau două, dar ai noştri bea până înnebuneşte! (femei, Şuţeşti). 274 MĂLINA VOICU, RALUCA POPESCU 22 Cu toate că violenţa afectează, în multe cazuri, relaţiile din familie, divorţul nu este acceptat cu prea multă uşurinţă. Nici în acest punct nu există diferenţe între romii tradiţionali şi cei românizaţi. Deşi nu se stabileşte un consens în grup în legătură cu divorţul, părerea dominantă este că trebuie să rămâi căsătorit, indiferent de problemele care apar. Motivele invocate sunt legate, în primul rând, de copiii care trebuie să crească alături de tatăl lor, chiar dacă acesta nu reprezintă un bun exemplu pentru ei. Alt soţ mai găseşti, dar tată la copii nu mai găseşti (interviu de grup, Hârşova). Cu toate acestea, unele participante s-au pronunţat în favoarea divorţului şi între persoanele intervievate s-au numărat şi câteva femei divorţate. Trebuie menţionat că un număr foarte mare de căsătorii la populaţia de romi sunt căsătorii fără acte, din punct de vedere legal ele sunt uniuni consensuale, iar despărţirea nu presupune vreo formalitate oficială. În comunităţile tradiţionale, dincolo de motivaţia legată de necesitatea ambilor părinţi pentru creşterea copiilor şi de o mentalitatea tradiţională care respinge destrămarea familiei, despărţirea partenerilor are şi consecinţe materiale, mai ales dacă aceştia sunt tineri. Dacă soţia îşi părăseşte soţul, părinţii ei trebuie să dea înapoi banii pe care i-au primit pentru fată. Dacă soţul sau părinţii acestuia nu o mai vor pe fată, o trimit înapoi la părinţii ei, iar aceşti nu mai trebuie să returneze banii pentru că «afacerea» nu s-a stricat din cauza fete lor, ci din cauza băiatului. În acest context, părinţii fetelor nu sunt entuziasmaţi de divorţul fetelor şi de perspectiva returnării banilor, aşa că nu le încurajează pe acestea să se despartă chiar dacă există disfuncţionalităţi grave în familie. De obicei, în cazuri de neînţelegeri grave, femeia îşi ia copiii şi se întoarce la părinţii ei pentru o vreme, după care partenerii se împacă şi soţia revine la soţ. Contrar ipotezelor de cercetare, despărţirile erau privite cu mai multă uşurinţă în comunităţile tradiţionale, cum este cea de romi horahai din Babadag, care acceptau despărţirea partenerilor fără prea mare greutate, accentul căzând în discuţie pe aranjamentele care se fac între cele două familii în cazul separării, mai degrabă decât pe importanţa menţinerii unităţii familiei sau a încercărilor de împăcare. Separarea partenerilor romi – Dacă nu ne înţelegem cu soţul, ne ducem la părinţi şi spunem, şi părinţii hotărăsc. – Părinţii hotărăsc atunci când te desparţi? – Da! Şi părinţii noştri şi părinţii soţului. –Părinţii hotărăşte, chiar dacă nu vrei tu! (fete romi horahai, Babadag). – Ce se întâmplă dacă soţii nu se mai înţeleg? – Cumpără alta. Ea pleacă înapoi la părinţi, o mărită părinţii la altul… Ia alţi bani! – Dacă o las eu şi o gonesc eu şi nu-mi convine de ea şi băiatul vrea, nu îmi mai dă nimic! Dar dacă pleacă de capul ei trebuie să îmi dea ceva, măcar de un kg de vin tot îmi dă înapoi! (femei spoitori, Grădiştea Brăila). 23 NAŞTEREA ŞI CĂSĂTORIA LA POPULAŢIA DE ROMI 275 Naştere şi contracepţie Numărul de copii dorit, rezultat în urma discuţiilor de grup, a fost în majoritatea cazurilor restrâns, de doi copii. Totuşi, numărul ideal tinde să fie mai mare, de patru şi chiar mai mulţi copii, o familie numeroasă considerându-se că oferă mai mult suport, atât material, dar mai ales afectiv. Conflictul între aspiraţii şi posibilităţi este evident, numărul dorit de copii se restrânge, în momentul în care este raportat la resursele necesare pentru creşterea copiilor. Un model al reproducerii unei fertilităţi crescute, pare să existe: fetele care provin din familii cu mai mult de trei copii tind să adopte un număr ideal de copii mai ridicat, comparativ cu fetele provenite din familii mai puţin numeroase. Numărul ideal de copii în familie – Dacă suntem mai mulţi, e mai bine – ne batem, ne certăm, dar ne avem unii pe alţii, pe urmă ne jucăm, ne pupăm, ne ajutăm între noi; aşa, dacă suntem numai unul sau doi, ce facem? (fată, Babadag). – Dar e mai bine să fie mulţi şi să nu aibă ce vor?! (fată, Babadag). – Dacă vedem un lucru, vrem toţi, dar părinţii nu au bani. (fată, Grădiştea). – Dacă nu au părinţii posibilităţi, e mai bine să fie doi, dacă nu ai ce să mănânci. (fată, Hârşova). – Ar fi bine şi 4, şi 5 copii şi mai mulţi, că aşa, când murim, cine ne plânge? Ei sunt neamurile noastre! (mamă 5 copii, Grădiştea). – Cel mai bine ar fi să ai 4–5 copii, dacă ar fi timpurile altfel, dar acum nu mai poţi ţine atâţia şi e mai bine să ai doi! (mamă 3 copii, Feteşti). – E bine să ai mulţi copii, dar dacă ai cu ce să îi creşti. La timpul ăsta e bine mai puţini, doi e bine! (mamă, 3 copii Hârşova). Interviurile de grup nu au reuşit să indice dacă copilul reprezintă numai o valoare pentru familie sau şi o resursă. Acordul unanim referitor la restrângerea numărului de copii în raport cu posibilităţile indică conştientizarea costurilor copilului şi valorizarea acestuia. Perpetuarea obiceiului „vândutului fetei” din comunităţile tradiţionale sau prestarea unor munci în folosul familiei de către copii par să susţină însă şi ipoteza valorii lor economice. În discuţia de grup dintre fetele din Feteşti (comunitate de căldărari) a apărut şi opinia că „e bine să fie mai mulţi copii, pentru că muncesc şi aduc bani în casă”. În discuţia de grup dintre mamele din Babadag (comunitate de romi horahai), a apărut ideea că „e bine să ai mulţi copii, că luăm alocaţii, ajutor de la stat, statul ar trebui să dea mai mult ajutor pentru copii”. Fetele plasează vârsta la prima naştere în intervalul 20–24 de ani. Chiar dacă uneori nu există un acord asupra vârstei (în cadrul aceluiaşi grup, părerile au variat de la 18–20 de ani până la 30 de ani – cazul grupului din Hârşova), există un acord deplin privind statusul care trebuie atins: să ştii ce trebuie să ştii, să ai un serviciu, sau măcar soţul să aibă, să poţi să îi oferi ceva copilului (fată, Babadag). Există câte o vârstă potrivită pentru fiecare lucru, iar în opinia fetelor, copiii trebuie să îi faci atunci când „îi poţi ajuta” (fată, Grădiştea), nu mai devreme. 276 MĂLINA VOICU, RALUCA POPESCU 24 Vârsta ideală la prima naştere Nu facem copii la 13 ani, că nu ştim să facem nimic. Mai întâi să ai un servici al tău (fată, Grădiştea). La 20–25 de ani e bine să faci primul copil, dacă nu, ce îi dai să mănânce? Până atunci, poate ne facem şi noi mai bine. (fată, Feteşti). Cum să fac copii la 16 ani, eu trebuie să merg la şcoală, ce ştiu eu la vârsta asta? (fată, Hârşova). Mamele tind să plaseze vârsta la naştere sub 20 de ani. Momentul în care este bine să ai copii este însă descris în termeni similari cu cei ai fetelor: când şi-a făcut şi ea un rost cât de cât, are un bărbat, are şi ce să le pună pe masă (mamă, Hârşova). Mai mult, în unele grupuri s-a exprimat opinia că şi relaţia cu soţul trebuie să ajungă la un anumit stadiu atunci când se ia decizia de a avea copii: nu e bine să faci copii de la început, imediat cum te căsătoreşti. Întâi să îl cunoşti (nn. pe soţ), şi după aceea să faci copii (fată, Hârşova). Contracepţie şi planificare familială Pentru femeile intervievate, numărul de copii variază de la 1–2 copii până la 11 copii. Aşa cum era de aşteptat, în comunităţile tradiţionale (Babadag, Grădiştea), numărul de copii este mai ridicat (4–5 copii), comparativ cu comunităţile moderne (2–3 copii). Există şi comunităţi tradiţionale în care numărul de copii era scăzut – cazul comunităţii din Feteşti în care, deşi este o comunitate tradiţională de romi căldărari, majoritatea femeilor aveau 2–3 copii. Totuşi, la Feteşti, folosirea mijloacelor de planificare familială a fost negată de toate femeile participante la discuţie, în acord cu normele comunitare, însă mediatorul sanitar a confirmat faptul că practicau contracepţia, fără ştirea bărbaţilor. În Babadag, comunitate tradiţională de romi horahai, folosirea mijloacelor contraceptive este respinsă şi valorizată negativ de majoritatea participantelor. Totuşi, nu s-a stabilit un consens de grup, o parte considerând că este bine să îţi controlezi numărul de naşteri, în condiţiile în care resursele familiei nu sunt foarte mari: dacă nu ai ce să le dai să mănânce, te aperi, nu e bine să-i faci, dacă nu ai cu ce să îi creşti. În celelalte comunităţi, contracepţia este, în general, acceptată. Chiar şi în Grădiştea, comunitate de spoitori, a fost, în general, admis faptul că e bine să faci ceva să nu faci copii – pastile, injecţii, chiuretaje şi chiar au solicitat ajutor în acest sens ar fi bine să mai vină să ne înveţe şi pe noi ce să facem să nu avem copii. În comunităţile moderne, cunoaşterea mijloacelor de planificare familială şi folosirea acestora este cvasi-unanimă. Mai mult, metodele contraceptive sunt acceptate şi de către soţi: e bine că luăm buline, şi soţii sunt de acord, văd şi ei că nu avem cu ce să îi creştem (mamă, Şuţeşti). Mai mult, este recunoscută şi educaţia sexuală pe care le-o fac fetelor: eu i-am spus de toate la nepoţica de 9 ani, vorbesc cu ea ca şi cu un om mare, că e mai bine să ştie. 25 NAŞTEREA ŞI CĂSĂTORIA LA POPULAŢIA DE ROMI 277 Folosirea mijloacelor contraceptive – Noi nu facem păcat, nu e bine, eu tot ce am avut, pe toţi i-am făcut. – La noi religia nu ne permite, facem câţi e să fie. – Am 25 de ani, am 5 copii şi până la bătrâneţe o să tot fac. (femei horahai, Babadag). Analiza comparativă a comunităţilor tradiţionale evidenţiază importanţa standardului de viaţă, la nivelul comunităţii precum şi a altor caracteristici comunitare în modelul utilizării contracepţiei. Comunitatea de romi horahai din Babadag, cea în care numărul de copii pare să fie cel mai ridicat, are un nivel de trai semnificativ mai scăzut, comparativ cu cea de căldărari din Feteşti, în care numărul de copii este comparabil cu cel prezent în comunităţile românizate. Comunitatea de romi spoitori din Grădiştea, deşi, pe ansamblu, destul de săracă, este o comunitate care a beneficiat recent de o serie de proiecte de dezvoltare comunitară şi în care acceptarea mijloacelor contraceptive este largă (la nivel declarativ, cel puţin), dar nu neapărat practicată. Atitudinea de la nivelul comunităţii nu se regăseşte neapărat în comportamentul contraceptiv al femeilor. Deşi reprezintă un factor important, atitudinea şi normele declarate ale comunităţii sunt uneori dublate de practici contraceptive nedeclarate. Este posibil ca schimbarea atitudinii la nivelul comunităţii să fie greoaie şi ineficientă. Probabil că schimbarea atitudinii femeilor faţă de contracepţie (valori interiorizate, nu declarate) reprezintă resursa cea mai importantă pentru practicarea planificării familiale. CONCLUZII Rezultatele analizelor pe date de tip cantitativ (sondaj şi recensământ) şi de tip calitativ (interviuri de grup) indică tendinţe similare cu privire la căsătorie şi naştere în comunităţile de romi. Populaţia de romi păstrează încă trăsăturile unei populaţii tradiţionale în ceea ce priveşte formarea familiei şi naşterea copiilor. Femeile rome se căsătoresc, în medie, mai devreme cu patru ani decât populaţia României, în ansamblul ei şi nasc primul copil mai devreme. Datele relevă faptul că modelul căsătoriei timpurii se păstrează la romi, aproape jumătate dintre fetele cu vârste cuprinse intre 15 şi 20 de ani experimentând căsătoria. În comunităţile de romi, căsătoria timpurie este norma, însă vârsta diferă la comunităţile de romi tradiţionali, în comparaţie cu cele de romi moderni. Dacă în cazul celor moderni se poate spune că fetele se mărită la vârsta adolescenţei sau a primei tinereţi (17–21 de ani), în cazul romilor tradiţionali, fetele se mărită încă din copilărie (10–14 ani). Deşi nu îşi doresc acest lucru şi consideră măritişul la aceste vârste ca o frână pentru dezvoltarea lor personală, fetele rome din comunităţile de tip tradiţional sunt măritate de către familie (părinţi şi bunici). Situaţia fetelor rome din comunităţile tradiţionale este una dificilă, în condiţiile în care părinţii hotărăsc soarta lor încă din copilărie, când ele nu au putere de decizie. Deşi atât ele, cât şi 278 MĂLINA VOICU, RALUCA POPESCU 26 multe dintre mamele lor sunt conştiente de situaţie, controlul comunităţii este mai puternic decât voinţa personală. Factorii care duc la căsătoria şi naşterea timpurie în comunităţile de romi sunt atât de natură culturală, cât şi de natură economică. Trebuie menţionat însă faptul că efectul factorilor economici este unul destul de slab, însă, statistic, semnificativ. Educaţia scăzută în cadrul gospodăriei se asociază cu căsătoria timpurie la fete şi cu naşteri la vârste foarte fragede, precum şi cu un număr sporit de naşteri. Dincolo de lipsa de educaţie, modelul cultural al comunităţii din care fac parte femeile influenţează decizia de căsătorie. Modelul ideal al fertilităţii este unul al familiei cu un număr redus de copii (doi copii, în raport cu posibilităţile) şi intermediar în privinţa vârstei (categoria 20–24 ani), apropiat de cel al populaţiei majoritare. Atât femeile cât şi fetele conştientizează costurile aducerii pe lume a unui copil. Vârsta la care este bine să faci copii a întrunit un relativ consens în categoria 20–24 ani, însă un acord deplin privind statusul care trebuie atins: copiii trebuie făcuţi atunci când pot fi ajutaţi, când există posibilităţi de creştere şi îngrijire. Atitudinea comunităţii faţă de contracepţie nu se regăseşte neapărat în comportamentul reproductiv al femeilor. Există o contradicţie vizibilă între valorile interiorizate şi cele declarate, ilustrată în practicarea planificării familiale. Folosirea metodelor contraceptive este destul de răspândită şi acceptată. Totuşi, în comunităţile tradiţionale, sunt mai puţin folosite mijloacele contraceptive, pentru că „aşa este legea”, şi, mai ales, nu este recunoscut acest fapt (Feteşti). Copilul reprezintă, probabil, nu numai o valoare pentru familie, ci şi o resursă. Acordul unanim referitor la restrângerea numărului de copii în raport cu posibilităţile indică conştientizarea costurilor copilului şi valorizarea acestuia. Perpetuarea obiceiului „vândutului fetei” din comunităţile tradiţionale sau prestarea unor munci în folosul familiei de către copii par să susţină însă şi ipoteza valorii lor economice. Pe de altă parte, scăderea taliei familiei indică o trecere de la modelul tradiţional al familiei cu mulţi copii, dar în care copilul reprezintă o resursă, la modelul modern, în care copilul reprezintă o investiţie a familiei. BIBLIOGRAFIE 1. Achim, Viorel, Ţiganii în istoria României, Bucureşti, Editura Enciclopedică, 1998. 2. Berevoiescu, Ionica, O analiză demografică a populaţiei de romi: familie şi fertilitate, în Zamfir, Cătălin, Preda, Marian (coord.), Romii în România, Bucureşti, Editura Expert, p. 39–70, 2002. 3. CNS, Anuarul demografic al României, Bucureşti, 1996. 4. Goody, Jack, Familia europeană. O încercare de antropologie istorică, Iaşi, Editura Polirom, 2003. 5. Ilie, Simona, Standardul economic al gospodăriilor de romi, în Zamfir, Cătălin şi Preda Marian (coord.), Romii în România, Editura Expert, Bucureşti, p. 126–156, 2002. 6. Mitrea Georgeta, Funcţiile familiei ieri şi astăzi, „Calitatea vieţii” nr. 2–3, 1993. 27 NAŞTEREA ŞI CĂSĂTORIA LA POPULAŢIA DE ROMI 279 7. Mihăilescu Ioan, De la familie la familii, în Un deceniu de tranziţie. Situaţia copilului şi a familiei în România, Ioan Mihăilescu (coord.), UNICEF, 2000. 8. Şerban, Monica, Aspecte ale ataşamentului faţă de comunitatea locală, „Revista de Cercetări Sociale”, NR. 3–4, 1998. 9. Surdu, Mihai, Naşterea şi căsătoria în comunităţile de romi, Bucureşti, Centrul Educaţia 2000+, 2005. 10. United Nations, Patterns of first marriage. Timing and Prevalence, New York, 1990. 11. Trebici, V. I., Situation demographique de la Roumanie, în Natalité et politiques de population, Paris, P.U.F., p. 134, 1982. 12. Zamfir, Cătălin, Tranziţia demografică şi problemele sociale asociate, în Politici sociale în România, Zamfir C. (coord.), Bucureşti, Editura Expert, 1999. oor and often marginalized population, the Roma people continue to have a traditional lifestyle. This fact has affected the P family life, too. The previous studies demonstrate that the Roma people prefer to live in large families, to have many children and to get married early in the life. This study aims to investigate the attitudes of the Roma women and girls towards the family formation and to the childbirth. In order to reach our research goals we have conducted some group – discussions in some Roma communities from Tulcea, Brăila, Constanţa and Ialomiţa counties. Another research goal is to compare the model of family formation of the Roma population with the similar model of the majority of population, using quantitative data. 